Ντάνι Καρβαχάλ

Ο **Ντανιέλ "Ντάνι" Καρβαχάλ Ράμος** (*Daniel Carvajal Ramos*, 11 Ιανουαρίου 1992) είναι Ισπανός ποδοσφαιριστής ο οποίος αγωνίζεται στη Ρεάλ Μαδρίτης στη θέση του δεξιού πλάγιου αμυντικού.

O Καρβαχάλ μεγαλωμένος ποδοσφαιρικά στις ακαδημίες της Ρεάλ Μαδρίτης μετακόμισε για μια σεζόν στην Μπάγερ Λεβερκούζεν, πριν επιστρέψει στην ομάδα της Μαδρίτης. Εντάχθηκε στην ομάδα το 2013 και μαζί της κατέκτησε 26 τρόπαια περιλαμβάνοντας τέσσερα πρωταθλήματα, δύο Κύπελλα Ισπανίας και έξι Τσάμπιονς Λιγκ, ρεκόρ για τον θεσμό που το μοιράζεται με τον Φρανσίσκο Χέντο, Λούκα Μόντριτς, Τόνι Κρόος και Νάτσο.

Με την εθνική ομάδα νέων της Ισπανίας κατέκτησε το Ευρωπαϊκό Πρωτάθλημα U19 το 2011 και το U21 το 2013. Έκανε το ντεμπούτο του με την πρώτη ομάδα το 2014 και εκπροσώπησε την χώρα του σε δύο Παγκόσμια Κύπελλα, το 2018 και 2022. Το 2024, ο Καρβαχάλ ήταν στην αποστολή της ομάδας που κατέκτησε το Ευρωπαϊκό Πρωτάθλημα στην Γερμανία. Επίσης, σκόραρε το κρίσιμο πέναλτι στον τελικό του Πρωταθλήματος Εθνών ΟΥΕΦΑ 2023, διασφαλίζοντας τον πρώτο τίτλο της Ισπανίας στον θεσμό.

## Σταδιοδρομία συλλόγων
μικρογραφία|Ο Καρβαχάλ με τη φανέλα της Ρεάλ Μαδρίτης.

### Ρεάλ Μαδρίτης Β'
Ο Καρβαχάλ γεννήθηκε στην πόλη Λεγανές (προάστιο της Μαδρίτης) στις 11 Ιανουαρίου του 1992. Στην ηλικία των δέκα ετών προσχωρεί στο σύστημα ελπίδων της Ρεάλ Μαδρίτης και συνεχίζει την αναρρίχηση στις τάξεις μέχρι το 2010 για να φτάσει στη Ρεάλ Μαδρίτης Καστίγια.

Στην πρώτη του σεζόν στην Καστίγια γίνεται βασικός και έπειτα αρχηγός της ομάδας. Στην ακόλουθη σεζόν έχει ακόμα καλύτερες αποδόσεις. Σε 38 αγώνες σκοράρει 2 γκολ (συμπεριλαμβάνονται και τα πλέι-οφ), τότε που η Καστίγια επιστέστρεφε στη Σεγούντα Ντιβιζιόν, έπειτα από 5 χρόνια απουσίας.

### Μπάγερ Λεβερκούζεν
Στις 11 Ιουλίου του 2012, μετά την αποτυχία του Καρβαχάλ να κάνει τη μοναδική εμφάνιση με τη φανέλα της επαγγελματικής ομάδας της Ρεάλ Μαδρίτης, υπογράφει πενταετές συμβόλαιο με τη γερμανική Μπάγερ Λεβερκούζεν έναντι αμοιβής μεταγραφής 5.000.000 ευρώ.

Ο Ντάνι κάνει το ντεμπούτο του στην Μπουντεσλίγκα την 1η Σεπτεμβρίου 2012 στη νίκη εντός έδρας επί της Φράιμπουργκ. Σκόραρε το πρώτο του τέρμα για την καινούρια του ομάδα στις 25 Νοεμβρίου του 2012 στη νίκη με 2-1 εναντίον της Χόφενχαϊμ.

Ο Καρβαχάλ επιλέχτηκε ως ένα εκ των τριών καλύτερων μπακ της Μπουντεσλίγκα στην πρώτη και μόνη του σεζόν στη γερμανική διοργάνωση.

### Ρεάλ Μαδρίτης
Στις 3 Ιουνίου του 2013, η Ρεάλ Μαδρίτης ασκείται επαναγοράς του Ντάνι, ο οποίος γίνεται το πρώτο μεταγραφικό απόκτημα της ομάδας για τη σεζόν 2013-2014 για ένα ποσό που πιστεύεται ότι είναι κοντά στα 6.500.000 ευρώ.

Ο Καρβαχάλ έκανε το ντεμπούτο του στη Λα Λίγκα στις 18 Αυγούστου του 2013 σε μια νίκη με 2-1 εντός έδρας με τη Ρεάλ Μπέτις. Έναν μήνα μετά κάνει την πρώτη του εμφάνιση στο Τσάμπιονς Λιγκ στον αγώνα που η Ρεάλ κέρδισε τη Γαλατασαράι με σκορ 6-1.

Τη σεζόν εκείνη, ο Καρβαχάλ συμμετείχε σε 45 παιχνίδια και σκόραρε 2 φορές. Ο Καρβαχάλ ξεκίνησε την επόμενη σεζόν του στη Ρεάλ με το θρίαμβο κόντρα στη Σεβίλλη στο Σούπερ Καπ και στο Παγκόσμιο Πρωτάθλημα Συλλόγων εναντίον της Σαν Λορένσο. Στο πρώτο σκέλος του ημιτελικού του φετινού Τσάμπιονς Λιγκ πήρε ποινή καθώς μάρκαρε επικίνδυνα τον Κάρλος Τέβες της Γιουβέντους, κάτι που οδήγησε τη Ρεάλ σε ήττα με 2-1.

Στις 5 Ιουλίου του 2015, υπέγραψε νέο συμβόλαιο έως το 2020 με την τρέχουσα ομάδα του, τη Ρεάλ Μαδρίτης. Την σεζόν 2015-16 στο Τσάμπιονς Λιγκ, ο Καρβαχάλ είχε 8 συμμετοχές και ένα γκολ, όπου η Ρεάλ Μαδρίτης κατέκτησε για ακόμη μια φορά το πολύτιμο Ευρωπαϊκό τρόπαιο.

Στις 9 Αυγούστου 2016, ο Ισπανός ξεκίνησε τον τελικό του ΟΥΕΦΑ Σούπερ Καπ κόντρα στην Σεβίλλη και πέτυχε το νικητήριο γκολ για το τελικό 3-2, ύστερα από ατομική ενέργεια. Παρά τους συνεχόμενους τραυματισμούς που υπέστη, ο Καρβαχάλ σημείωσε 23 συμμετοχές για το πρωτάθλημα το οποίο κατέκτησε για πρώτη φορά. Στο τέλος της σεζόν, μετά από σχεδόν ένα μήνα στα "πιτς", πρόλαβε και ξεκίνησε στον τελικό του Τσάμπιονς Λιγκ 2017 ενάντια στη Γιουβέντους, όπου η Ρεάλ κέρδισε 4-1 με τον ίδιο να μοιράζει ασίστ για τον Κριστιάνο Ρονάλντο στο πρώτο γκολ. Ήταν το δεύτερο συνεχόμενο Τσάμπιονς Λιγκ για την Ρεάλ Μαδρίτης και το τρίτο τα τελευταία τέσσερα χρόνια.

Στις 17 Σεπτεμβρίου 2017, ο Καρβαχάλ ανανέωσε το συμβόλαιό του μέχρι το 2022. Στις αρχές του μήνα έμεινε εκτός δράσης λόγω μιας πάθησης στην καρδιά. Παρόλα αυτά, πραγματοποίησε 8 εμφανίσεις, βοηθώντας την Ρεάλ Μαδρίτης στην νικηφόρα διαδρομή της για το 13ο Τσάμπιονς Λιγκ και το τρίτο συνεχόμενο από το 2016. Στον τελικό κόντρα στην Λίβερπουλ, ο Καρβαχάλ αναγκάστηκε να αποχωρήσει νωρίς από το γήπεδο, στην νίκη της Ρεάλ με 3-1.

Στις 19 Αυγούστου 2018, ο Καρβαχάλ σκόραρε το πρώτο γκολ της σεζόν για το πρωτάθλημα στην εντός έδρας νίκη της Ρεάλ επί της Χετάφε με 2-0.

Την επόμενη σεζόν, ο Καρβαχάλ ήταν βασικός όλη την χρονιά και βοήθησε την Ρεάλ Μαδρίτης να κερδίσει την Λα Λίγα 2019-20. Στις 29 Ιουλίου 2021, έγινε επέκταση του συμβολαίου του μέχρι το 2025.

Στη 1 Ιουνίου 2024, σκόραρε το πρώτο από τα δύο γκολ της Ρεάλ Μαδρίτης στο 2-0 επί της Μπορούσια Ντόρτμουντ στον τελικό του Τσάμπιονς Λιγκ. Μάλιστα, έγιναν μαζί με τον Λούκα Μόντριτς, οι μοναδικοί παίκτες που έχουν 6 νίκες σε τελικούς στην διοργάνωση.

Στην σεζόν 2024-25, μετά την αποχώρηση του Νάτσο, ο Καρβαχάλ προάχθηκε σε δεύτερο αρχηγό για την Ρεάλ Μαδρίτης. Στις 5 Οκτωβρίου 2024, σε ένα ματς κόντρα στην Βιγιαρρεάλ, ο Καρβαχάλ υπέστη ρήξη πρόσθιου χιαστού συνδέσμου μαζί με τον πλάγιο σύνδεσμο στο δεξί του γόνατο. Έτσι, θα έμενε εκτός για το υπόλοιπο της σεζόν και η περίοδος ανάρρωσης θα κυμαίνονταν στους 8 με 10 μήνες. Την επόμενη μέρα, η Ρεάλ Μαδρίτης ανακοίνωσε την επέκταση του συμβόλαιό του μέχρι το 2026.

## Διεθνής σταδιοδρομία
Ο Καρβαχάλ ενήργησε ως στήριγμα του Μαρτίν Μοντόγια στο Παγκόσμιο Πρωτάθλημα κάτων των 21 ετών του 2013, έπαιξε στη νίκη με 3-0 εναντίον της Ολλανδίας, καθώς η Ισπανία πήγαινε να νικήσει το τουρνουά. Είχε επιλεγεί από την πλήρη πλευρά από τον Βιθέντε Ντελ Μπόσκε για το Παγκόσμιο Κύπελλο του 2014 όμως μετά τα δυνατά παιχνίδια με τη Βολιβία και την Ατλέτικο Μαδρίτης διεγράφει από την τελική λίστα. Στις 29 Αυγούστου κλήθηκε για τα παιχνίδια εναντίον της Γαλλίας και των Βόρειας Μακεδονίας. Έκανε το ντεμπούτο του στον πρώτο αγώνα, στις 4 Σεπτεμβρίου 2014.

## Διακρίσεις

### Ρεάλ Μαδρίτης Β

* Σεγούντα Ντιβισιόν Β **(1)**: 2011-12

#### Ρεάλ Μαδρίτης

* Πριμέρα Ντιβισιόν **(4)**: 2016-17, 2019-20, 2021-22, 2023-24
* Κύπελλο Ισπανίας **(2)**: 2013-14, 2022-23
* Σούπερ Καπ Ισπανίας **(4)**: 2017, 2020, 2022, 2024
* ΟΥΕΦΑ Τσάμπιονς Λιγκ **(6)**: 2013-14, 2015-16, 2016-17, 2017-18, 2021-22, 2023-24
* ΟΥΕΦΑ Σούπερ Καπ **(5)**: 2014, 2016, 2017, 2022, 2024
* Παγκόσμιο Κύπελλο Συλλόγων **(5)**: 2014, 2016, 2017, 2018, 2022

Διηπειρωτικό Κύπελλο 2024

#### Ισπανία U19

* Ευρωπαϊκό Πρωτάθλημα Ποδοσφαίρου U19 **(1)**: 2011

#### Ισπανία U21

* Ευρωπαϊκό Πρωτάθλημα Ποδοσφαίρου U21 **(1)**: 2013

#### Ισπανία

* Ευρωπαϊκό Πρωτάθλημα Ποδοσφαίρου **(1)**: 2024
* Πρωτάθλημα Εθνών ΟΥΕΦΑ **(1)**: 2022-23  

#### Ατομικές

* ΟΥΕΦΑ Τσάμπιονς Λιγκ Ομάδα της Σεζόν: 2013-14, 2016-17, 2023-24
* Πριμέρα Ντιβισιόν Ομάδα της Σεζόν: 2023-24
* FIFPro World XI: 2024

## Παραπομπές

## Εξωτερικοί σύνδεσμοι

 
*

Κατηγορία:Ισπανοί ποδοσφαιριστές
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Εθνικής Ισπανίας Κ19
Κατηγορία:Ποδοσφαιριστές Εθνικής Ισπανίας Κ21
Κατηγορία:Ποδοσφαιριστές Εθνικής Ισπανίας
Κατηγορία:Ποδοσφαιριστές Πριμέρα Ντιβιζιόν
Κατηγορία:Ποδοσφαιριστές Σεγούντα Ντιβισιόν Β
Κατηγορία:Ποδοσφαιριστές Ρεάλ Μαδρίτης Καστίγια
Κατηγορία:Ποδοσφαιριστές Ρεάλ Μαδρίτης
Κατηγορία:Ποδοσφαιριστές Μπούντεσλιγκα
Κατηγορία:Ποδοσφαιριστές Μπάγερ Λεβερκούζεν
Κατηγορία:Ποδοσφαιριστές Παγκοσμίου Κυπέλλου 2018
Κατηγορία:Ποδοσφαιριστές Κόπα Αμέρικα Σεντενάριο
Κατηγορία:Ποδοσφαιριστές Παγκοσμίου Κυπέλλου 2022
Κατηγορία:Ποδοσφαιριστές Ευρωπαϊκού Πρωταθλήματος 2024